CELEX: 32003D0806
Language: el
Date: 2003-11-17 00:00:00
Title: 2003/806/ΚΕΠΠΑ: Απόφαση 2003/806/ΚΕΠΠΑ του Συμβουλίου, της 17ης Νοεμβρίου 2003, για την παράταση και την τροποποίηση της απόφασης 1999/730/ΚΕΠΠΑ για την εφαρμογή της κοινής δράσης 2002/589/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη

Avis juridique important

|

32003D0806

2003/806/ΚΕΠΠΑ: Απόφαση 2003/806/ΚΕΠΠΑ του Συμβουλίου, της 17ης Νοεμβρίου 2003, για την παράταση και την τροποποίηση της απόφασης 1999/730/ΚΕΠΠΑ για την εφαρμογή της κοινής δράσης 2002/589/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη  

Επίσημη Εφημερίδα αριθ. L 302 της 20/11/2003 σ. 0037 - 0038

Απόφαση 2003/806/ΚΕΠΠΑ του Συμβουλίουτης 17ης Νοεμβρίου 2003για την παράταση και την τροποποίηση της απόφασης 1999/730/ΚΕΠΠΑ για την εφαρμογή της κοινής δράσης 2002/589/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην ΚαμπότζηΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,την κοινή δράση 2002/589/ΚΕΠΠΑ του Συμβουλίου, της 12ης Ιουλίου 1998, σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού(1), και ιδίως το άρθρο 6,Εκτιμώντας τα ακόλουθα:(1) Η απόφαση 1999/730/ΚΕΠΠΑ του Συμβουλίου, της 15ης Νοεμβρίου 1999, για τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη(2), σκοπούσε να εφαρμόσει την κοινή δράση 1999/34/ΚΕΠΠΑ(3).(2) Ορισμένοι στόχοι δεν μπόρεσαν να εκπληρωθούν έως τις 15 Νοεμβρίου 2003, ημερομηνία κατά την οποία λήγει η ισχύς της απόφασης 2002/904/ΚΕΠΠΑ, ενώ άλλοι στόχοι θα πρέπει να παγιοποιηθούν και να διευρυνθούν μετά την ημερομηνία αυτή.(3) Η Ευρωπαϊκή Ένωση έχει συνεισφέρει συνολικά 5135992 ευρώ από το 1999 για την καταπολέμηση της αποσταθεροποιητικής συσσώρευσης και διάδοσης φορητών όπλων στην Καμπότζη, κατ' εφαρμογή της κοινής δράσης 1999/34/ΚΕΠΠΑ. Η συνέχιση της συμβολής της Ευρωπαϊκής Ένωσης εντάσσεται στα πλαίσια της παράτασης του προγράμματος δράσης για την πρόληψη, καταπολέμηση και εξάλειψη του λαθρεμπορίου φορητών όπλων υπό όλες τις μορφές του, το οποίο ενέκρινε η διεθνής συνδιάσκεψη των Ηνωμένων Εθνών για το λαθρεμπόριο φορητών όπλων και ελαφρού οπλισμού υπό όλες τις μορφές του (Νέα Υόρκη, 9-20 Ιουλίου 2001). Με τον τρόπο αυτό, θα ενθαρρυνθούν και άλλοι δωρητές να υποστηρίξουν τις προσπάθειες για τη μείωση και τον έλεγχο των φορητών όπλων και του ελαφρού οπλισμού και, ενδεχομένως, θα επιτρέψει την εκτέλεση κοινών σχεδίων με άλλους δωρητές.(4) Κατά συνέπεια, θα πρέπει να παραταθεί και να τροποποιηθεί η απόφαση 1999/730/ΚΕΠΠΑ,ΑΠΟΦΑΣΙΖΕΙ:Άρθρο 1Η απόφαση 1999/730/ΚΕΠΠΑ τροποποιείται ως εξής:α) στο άρθρο 3 παράγραφος 1, το ποσό δημοσιονομικής αναφοράς "1568000 ευρώ" γίνεται "1436953 ευρώ"·β) στο άρθρο 4 δεύτερο εδάφιο, η ημερομηνία "15 Νοεμβρίου 2003" αντικαθίσταται από την ημερομηνία "15 Νοεμβρίου 2004"·γ) το παράρτημα αντικαθίσταται από το παράρτημα της παρούσας απόφασης.Άρθρο 2Η παρούσα απόφαση παράγει αποτελέσματα από τις 16 Νοεμβρίου 2003.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 17 Νοεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 191 της 19.7.2002, σ. 1.(2) ΕΕ L 294 της 16.11.1999, σ. 5· απόφαση όπως τροποποιήθηκε και παρατάθηκε τελευταία από την απόφαση 2002/904/ΚΕΠΠΑ (ΕΕ L 313 της 16.11.2002, σ. 1).(3) ΕΕ L 9 της 15.1.1999, σ. 1· κοινή δράση που καταργήθηκε από την κοινή δράση 2002/589/ΚΕΠΠΑ (ΕΕ L 191 της 19.7.2002, σ. 1).ΠΑΡΑΡΤΗΜΑΕΝΤΟΛΗ ΤΟΥ ΔΙΕΥΘΥΝΤΗ ΤΟΥ ΣΧΕΔΙΟΥ (2004)1. Ο διευθυντής του σχεδίου, σε συνεργασία με τις ένοπλες δυνάμεις της Καμπότζης, θα συνεχίσει να εργάζεται για την καταγραφή και τη διαχείριση και ασφάλεια των αποθεμάτων όπλων καθώς και για τη χάραξη πολιτικής, κατευθυντήριων γραμμών και πρακτικών στον τομέα αυτόν. Προς τούτο, ο διευθυντής του σχεδίου θα παρακολουθεί τα σχέδια που υλοποιήθηκαν προηγουμένως στις στρατιωτικές περιοχές 2 (Kampong Cham), 4 (Siem Reap) και 5 (Battambang). Σε στενή συνεργασία με το Υπουργείο Εθνικής Άμυνας θα εξασφαλίζει ότι οι αρμόδιες αρχές συμμετέχουν στη χάραξη και υλοποίηση ενός ακόμη σχεδίου στη στρατιωτική περιοχή 1 (Stung Treng). Εάν υπάρχουν διαθέσιμα ποσά, θα οργανώσει, υπό τις αυτές συνθήκες, ένα ακόμη σχέδιο για μια άλλη στρατιωτική περιοχή και θα συνεχίσει, σε εθνικό επίπεδο, τις προσπάθειες κατάρτισης, ανάπτυξης συστημάτων και καταγραφής όπλων.Έπειτα από την υλοποίηση το 2003 ενός πιλοτικού σχεδίου για την καταγραφή και τη διαχείριση και ασφάλεια των αποθεμάτων όπλων για την εθνική αστυνομία, ο διευθυντής του σχεδίου θα εφαρμόσει, εάν υπάρχουν διαθέσιμα ποσά, σε στενή συνεργασία με το Υπουργείο Εσωτερικών, ένα ακόμη σχέδιο για την καταγραφή, τη διαχείριση και την ασφάλεια των αποθεμάτων όπλων. Σε περίπτωση που εφαρμοστεί το σχέδιο αυτό, θα διασφαλίσει ότι οι αρμόδιες αρχές συμμετέχουν εκ του σύνεγγυς στην υλοποίησή του και στη συνεχιζόμενη προσπάθεια χάραξης πολιτικής, κατευθυντήριων γραμμών και πρακτικών στον τομέα αυτόν, με βάση την κτηθείσα πείρα από την υλοποίηση του πιλοτικού σχεδίου το 2003.2. Ο διευθυντής του σχεδίου, επικουρούμενος από εμπειρογνώμονες του τομέα, θα συνεχίσει να βοηθά και να προωθεί το κυβερνητικό πρόγραμμα μεγαλύτερων ή μικρότερων δημόσιων εκδηλώσεων για την καταστροφή των συλλεγέντων όπλων και, ενδεχομένως, πλεονασματικών όπλων του στρατού και αστυνομικών δυνάμεων και δυνάμεων ασφαλείας (ιδίως στα πλαίσια οιουδήποτε προγράμματος αποστράτευσης). Θα συνεχίσει επίσης να βοηθά την κυβέρνηση στην αναζήτηση και καταστροφή όπλων που αποθηκεύτηκαν σε κρυψώνες κατά τη διάρκεια και στο τέλος της περιόδου ένοπλης σύγκρουσης.Ο διευθυντής του σχεδίου θα συνεχίσει να επιβλέπει την παρακολούθηση και τον έλεγχο της εφαρμογής των εθελοντικών προγραμμάτων παράδοσης όπλων, συμπεριλαμβανομένου του ("Ανάπτυξη αντί για όπλα"), μέσω προγραμμάτων μικρής κλίμακας που υλοποιούνται από τοπικές ΜΚΟ σε διάφορες επαρχίες, σε συνεργασία ιδίως με εθνικούς και διεθνείς αναπτυξιακούς φορείς για την οργάνωση δραστηριοτήτων ευαισθητοποίησης του κοινού απέναντι στα φορητά όπλα στις περιοχές όπου επικεντρώνουν την προσοχή τους οι αναπτυξιακοί αυτοί φορείς. Ο διευθυντής του σχεδίου μπορεί επίσης, εάν χρειαστεί και μόνο σε περιορισμένη κλίμακα να υποστηρίξει την ανάπτυξη της ικανότητας της εθνικής επιτροπής για τη μεταρρύθμιση και τη διαχείριση των όπλων (National Commission for Weapons Reform and Management) καθώς και εκπαιδευτικά σχέδια που θα αφορούν το νέο νόμο περί όπλων όταν τεθεί σε εφαρμογή.3. Ο διευθυντής του σχεδίου θα χορηγεί οικονομική βοήθεια σε μη κυβερνητικές οργανώσεις στην Καμπότζη, συμπεριλαμβανομένου του συνασπισμού "Ομάδα εργασίας για τον περιορισμό των εξοπλισμών στην Καμπότζη", για δράσεις όπως ευαισθητοποίηση και ανταλλαγή πληροφοριών καθώς και εκπαιδευτικά προγράμματα και προγράμματα κατάρτισης σχετικά με φορητά και ελαφρά όπλα. Οι δραστηριότητες αυτές θα μπορούν να διεξάγονται στις περιοχές της Καμπότζης που θα επιλεγούν με κοινή συμφωνία από τον διευθυντή του σχεδίου και τις συγκεκριμένες οργανώσεις. Ιδιαίτερη προσοχή θα αποδίδεται στο συντονισμό και την ενίσχυση της δημοσιονομικής συνεργασίας μεταξύ των οργανώσεων αυτών στο βαθμό που το έργο τους έχει σχέση με την εντολή της EU ASAC.4. Ο διευθυντής του σχεδίου μεριμνά ώστε να θεσπιστούν κατάλληλες διαδικασίες ικανές να εξασφαλίζουν την αποτελεσματική παρακολούθηση και αξιολόγηση των δραστηριοτήτων. Προς τούτο, επιζητεί την πλήρη συνεργασία με την κυβέρνηση της Καμπότζης και τις αστυνομικές δυνάμεις και τις δυνάμεις ασφαλείας.5. Ο διευθυντής του σχεδίου θα ενθαρρύνει και θα επικουρεί άλλους δωρητές για την υποστήριξη των προσπαθειών μείωσης και ελέγχου των φορητών όπλων και του ελαφρού οπλισμού και θα είναι, ενδεχομένως, έτοιμος να εκτελεί τέτοιου είδους σχέδια από κοινού με άλλους δωρητές στα πλαίσια των αρμοδιοτήτων που διέπονται από την παρούσα εντολή. Λαμβάνοντας υπόψη την πρωτοποριακή θέση της Ευρωπαϊκής Ένωσης στον τομέα αυτόν, θα μεριμνά για τη διασφάλιση κεντρικού ρόλου στις διεθνείς προσπάθειες και θα συμβάλλει, ενδεχομένως, στη διαχείριση σχεδίων υποστηριζόμενων από άλλους δωρητές.Ο διευθυντής του σχεδίου θα συντάσσει σχέδια για την πιθανή αναδιάρθρωση της συμμετοχής της ΕΕ στη μείωση και τον έλεγχο των φορητών όπλων και του ελαφρού οπλισμού στην Καμπότζη, ιδίως προκειμένου να διευκολυνθεί η συνέχιση των εργασιών για την καταγραφή και τη διαχείριση και ασφάλεια των αποθεμάτων όπλων για τις βασιλικές ένοπλες δυνάμεις της Καμπότζης εάν οι άλλες δραστηριότητες περατωθούν το 2004.